Mufulira

Mufulira () – miestas Zambijoje, Vario Juostos provincijoje, 16 km nuo Kongo DR sienos. Keliai į Kitvę, Ndolą, Kasamą. Yra geležinkelio atšaka.

Greta miesto yra Mufuliros vario telkinys, eksploatuojamas nuo 1933 m. Rūdos koncentracija – 3,08 %. 2007 m. buvo išgauta 300 tūkst. tonų rūdos.

Mufulira yra šalies futbolo sostinė. Čia rungtyniauja vienas sėkmingiausių šalies klubų „Mufulira Wanderers“. Mufuliroje gimė Zambijos futbolo žvaigždė Kalusha Bwalya, žymus Velso futbolininkas Robert Earnshaw bei šalies prezidentas Levy Mwanawasa.

 Sportas 
 Mufulira Wanderers FC – futbolo klubas. Superlygos dalyviai, daugkartiniai šalies čempionai.

 Šaltiniai 

Kategorija:Zambijos miestai